MCASH

mCASH var en digital betalingstjeneste for smarttelefoner. Løsningen var Norges første mobilbetalingsløsning, funnet opp av Daniel R. Döderlein, patent innvilget i 2011 og tjenesten ble lansert i februar 2014.Først i Norge med mobilbetaling, besøkt 19. desember 2016 15. oktober 2015 ble det kjent at den norske delen av mCASH ble kjøpt av Sparebank1.Sparebank1 kjøper norske mCash , besøkt 19. desember 2016 I september 2016 hadde mCASH 430 000 unike brukere.Stor oversikt: Tjenester for mobil betaling, besøkt 19. desember 2016 13. februar 2017 ble det kjent at mCASH ble slått sammen med Vipps  gjennom etableringen av Vipps AS som frittstående selskap fra DNB, og fusjon med SpareBank 1 Mobilbetaling AS som eide mCASH.

mCASH var tilgjengelig i AppStore og Google Play for personer i alle aldre med norsk fødselsnummer og mobilnummer. Man måtte imidlertid være gammel nok til å ha kort som kunne legges inn i appen for å gjennomføre utbetalinger. Barn uten kort kunne få overført penger fra foreldre gjennom vennebetaling på en egen mCASH-konto i appen, slik at de kunne foreta kjøp.

 Tjenesten 
Vennebetalingsfunksjonaliteten i mCASH lot brukerne betale til mottagers telefonnummer i stedet for kontonummer. mCASH kunne imidlertid også benyttes som betalingsløsning for butikker med og uten kasseintegrasjon, som nettbetalingsløsning, som betaling i app og som funksjon for å kjøpe en vare direkte fra en annonse i avis eller på nett. 
Løsningen kunne blant annet benyttes for kjøp på Bunnpris, G-Sport, Intersport, Burger King, BI Nydalen, Starbucks og Interflora.no.

For å sende penger var man avhengig av å registrere seg som bruker. Sendte man penger til en bruker som ikke var registrert, fikk mottager en melding om å registrere seg for å motta pengene.

mCASH var bankuavhengig, også for brukersteder som ønsket å ta betalt gjennom mCASH.

 Handel i kioskløsningen 
For butikker, lag og foreninger som satte opp løsningen var kupongbasert betaling et alternativ til betalingsterminaler. Kunden fikk tilgang til utsalgsstedets produkter i sin telefon gjennom enten å scanne en QR-kode eller å finne butikken i en «i nærheten»-funksjon i appen, som baserte seg på kundens geolokasjon. Kunden valgte på sin telefon i utsalgsstedets meny og velger og betalte for det hen skulle ha. Kunden fikk deretter en kupong som bevis på kjøpet i sin telefon. Denne kupongen ble vist til kassebetjeningen og man fikk varene utlevert. QR-koden kunne også legges på nett og annonser for utsalgsstedet.

 Handel på nett 
Ved å benytte mCASH som løsning for betaling på nett eller i app slapp kunden å taste kortsiffer og sikkerhetskoder. Kunden ble enten sendt direkte til appen eller scannet en QR-kode definert for kjøpet og godkjente kjøpet i mCASH med en firesifret kode.

 For utviklere 
mCASH opererte med åpne APIer og alle som ønsket å legge opp mCASH i sin løsning kunne finne dem på nettet.

 Sikkerhet 
For å benytte mCASH måtte man logge seg på applikasjonen med en egendefinert kode. For større kjøp, overføringer eller betaling til enkelte brukersteder måtte man identifisere seg med BankID.

 Se også 
 Apple Pay
 Google Pay
 MobilePay
 Payr
 Samsung Pay
 Swish
 Vipps

 Referanser 
¨

Kategori:Betalingssystemer
Kategori:Mobilbetaling